
Dobra i prava mati jest samo ona, koja sama 
svoje dijete doji. Majčino mlijeko jest uvijek najzdravija 
hrana za dojenče, pa prema tome je najveća zabluda kad 
koja majka misli, da joj je mlijeko ,slabo“. U vrlo malo 
slučajeva, koje samo liječnik određuje, ne može majka 
da doji svoje dijete. I vi, majke, koje ste danju zaposlene, 
dužne ste dojiti svoju djecu i to najmanje 3 puta: u jutro 
(prije polaska na rad), u podne za ručak, i u veče (kad 
se vraćate sa rada). 


Ono dojenče, koje je tako nesretno, te iz nekog važnog 
razloga ne može da sisa svoju majku, othranjujemo kravjim 
mlijekom. Dojenčetu do 6 mjeseca razređuje se kravje mli- 
jeko sa vodom i to: !/ mlijeka, '/, vode. Onome starijemu 
od 6—9 mjeseci ?/, mlijeka, '!/,y vode. Poslije 9 mjeseci može 
dojenče da pije nerazrijeđeno mlijeka. Svakom obroku dodaj 
kocku šećera. 


Nikad ne daj starijemu dojenčetu više od 5 obroka. 
Razmaci između obroka treba da su 4 sata. Noću mora 
svako zdravo dijete spavati; noću ga dakle ne hrani! 


Kad je dojenče navršilo pola godine dosta mu je oko 
pola litre mlijeka na dan. Ostala hrana mora se sastojati iz 
grisa ukuhanog u mlijeku, povrća (pasiranog) i kuhanog voća. 


Dojenče ćeš postepeno odbili između 9 i 12 mjeseci, 
ali nikako i nikada ljeti! 

Majka, koja doji, smije jesti i piti sve što joj prija, 
samo neka jede nešto obilnije nego prije. 

Kupaj dijete dnevno, pa i onda, ako kašlje i ima 
vrućinu. Usta mu ne peri sve dotle, dok nema sve zubiće. 
Nokte često seci škaricama. Pelene nije dosta samo prati, 
nego ih treba i iskuhavati. ' 

